

###### **A**

**MAGYARHONI FÖLDTANI TÁRSULAT**

# **HÍRLEVELE**

2022.

## **január – február**

### Letölthető:

[**http://foldtan.hu**](http://foldtan.hu)

adószámunk: **19815833-2-41**

|  |  |  |  |  |
| --- | --- | --- | --- | --- |
|  |  |  |  |  |
| EFG |  |  |  |  |

**A MAGYARHONI FÖLDTANI TÁRSULAT
2022. január–február havi hírlevele**

|  |  |
| --- | --- |
| **SZERVEZETI ÉLET** |  |
| Elnöki évköszöntő | **3** |
| Beszámoló a 2021. évi tisztújításról | **4** |
| 2022. évi kiemelt programok tervezete | **4** |
| **PROGRAMOK IDŐRENDBEN** |  |
| **Január 18.**Nyersanyagföldtani Szakosztály – Előadóülés – online | **4** |
| **Január 21.** PROGEO Földtudományi Természetvédelmi Szakosztály – Vezetőségi ülés – online+jelenléti | **5** |
| **Január 28–29.** MTA Geokémiai, Ásványtani és Kőzettani Tudományos Bizottságának Nanoásványtani Albizottsága, MFT Ásványtan-Geokémiai Szakosztály és Agyagásványtani Szakosztály, Pannon Egyetem – 17. Téli Ásványtudományi Iskola: nanojelenségek globális következményekkel – online | **5** |
| **Február 4.** Alföldi Területi Szervezet – **NosztalGEO 2021,** Algyő | **5** |
| **Február 18.** PROGEO Földtudományi Természetvédelmi Szakosztály – Előadóülés: Tudományos eredmények a földtudományi természetvédelem szakterületén 2020–2021-ben - 1. rész | **7** |
| **Február 28.** Ásványtani-Kőzettani-Geokémiai Szakosztály, Tudománytörténeti Szakosztály – Ünnepi szakülés: Luigi Ferdinando Marsigli, az "ezerarcú" ember hazánkban | **8** |
| **BEHARANGOZÓ** |
| **Május 19–21.** Geomatematikai és Számítástechnnikai Szakosztály – **GeoMATES ‘22 International Congress on Geomathematics in Earth- & Environmental Sciences – Pécs** | **8** |
| **Május 26–29.** 25. Magyar Őslénytani Vándorgyűlés – Lengyelország | **8** |
| **Június 17–19.**Földtani és Geofizikai Vándorgyűlés „A jövő ösvényein” – Budapest | **9** |
| **Augusztus 29. – szeptember 2.**11th International Congress on the Jurassic System – Budapest | **13** |
| **Szeptember 15–17.** Kőzettani és Geokémiai Vándorgyűlés | **13** |
| ****November 10.******A Bodai Agyagkő Formáció (BAF) kutatásának legújabb eredményei, szakmai előadói nap, Pécs** | **14** |
| **EGYÉB PROGRAMOK** | **14** |
| **HÍREK – H2020 PROJEKTJEINK HÍREI** | **14** |

 **FÁJDALOMMAL TUDATJUK, HOGY ÖRÖKRE ELTÁVOZOTT**

**Dr Bodrogi Ilona**

1937 – 2021

**Nemecz Ernő,
akadémikus, Társulatunk ex elnöke és tiszteleti tagja**

1920 – 2021

**Prof Dr. Dank Viktor
Társulatunk ex elnöke és tiszteleti tagja**

1926 – 2021

**EMLÉKÜK SZÍVÜNKBEN ÉS MUNKÁIKBAN TOVÁBB ÉL!**

***ELNÖKI ÉVKÖSZÖNTŐ

Kedves Tagtársak!***

***Ismét itt van az év vége, és ismét egy nehéz, küzdelmes év van mögöttünk. Mindannyian próbáltunk, sőt, immár két éve folyamatosan próbálunk alkalmazkodni a pandémia viszonyaihoz, végezni a munkánkat, élni a megszokott, eltervezett életünket. Nem volt egyszerű egyénileg és a kisebb-nagyobb közösségek szintjén sem. A Magyarhoni Földtani Társulat szakosztályai, területi szervezetei mint minden évben, 2021-ben is számos izgalmas programmal, konferenciával, előadóüléssel, terepbejárással készültek. Ezek egy része elmaradt, néhányat a tervezett módon meg lehetett rendezni, több az online térbe szorult. Köszönet minden szervezőnek, résztvevőnek, előadónak az önzetlen munkáért***

***A következő évnek ismét nagy tervekkel látunk neki. Remélem, a szakosztályokban már most a programokon dolgozó kollégák munkája beérik, és számos nagyszerű szakmai rendezvényen lesz módunk találkozni 2022-ben. Júniusra tervezzük az év társulati nagyrendezvényét, a Földtani és Geofizikai Vándorgyűlést, melynek mottója ,,A jövő ösvényein" lesz. Mit tudunk a múltról, amit ki tudunk aknázni egy fenntartható, élhető jövőért? Mit tudunk a múltról, amit a társadalom nem tud, ezért csak mi tudjuk elmondani neki? Mit tudunk a múltról, amit az utánunk jövő generációknak elmesélni a mi felelősségünk?***

***Ezt mind majd megbeszéljük nyáron... – most zárjuk le az idei évet!***

***Kívánok a Magyarhoni Földtani Társulat valamennyi tagjának Békés Karácsonyt és olyan következő esztendőt, ahol kinek-kinek valóra válhatnak az egyéni és kisebb-nagyobb közösségekhez kötődő álmai!***

M. Tóth Tivadar

a MFT elnöke

|  |
| --- |
| **SZERVEZETI ÉLET** |

**Beszámoló a szervezeti egységek tisztújításáról.**

Az előző hírlevél megjelenése után két szervezeti egységnél történt meg a tisztújítás, ezzel a 2021. évi tisztújítás folyamata lezárult.

***Közép- és Észak-Dunántúli Területi Szervezet***: **elnök:** Vigh Tamás**, Titkár**: Rostási Ágnes**, tagok:** Bíró Lóránt, Korbély Barnabás, Raucsik Béla, Kovács Gábor, Sárdy Julianna

***Mérnökgeológiai és Környezetföldtani Szakosztály:*** **elnök:** Török Ákos, **titkár:** Görög Péter, **tagok:** Czinder Balázs, Cserny Tibor, Kárpátiné Pápay Zita, Puzder Tamás Gyula, Rózsa Péter, Scharek Péter, Vásárhelyi Balázs

|  |
| --- |
| **A TÁRSULAT KIEMELT TEVÉKENYSÉGEI 2022. ÉVBEN, ELŐZETES TERVEK** |
| ***RENDEZVÉNYEK*** | ***tervezett időpont, helyszín*** |
| 17. Téli Ásványtudományi Iskola:  | január 28-29. online |
| NosztalGEO\_2021. évről áthozva | február 4. |
| 172. Rendes Közgyűlés  | március Budapest |
| Kalapács és sör, egynapos terepgyakorlat | március/április, Velencei-hegység |
| A Föld Napja | április |
| Ifjú Szakemberek Ankétja | március 27-28. Zalakaros |
| GeoMATES ‘22 International Congress on Geomathematics in Earth- & Environmental Sciences – Pécs | május 19-21. |
| Őslénytani Vándorgyűlés  | május 25-29. Lengyelország |
| Földtudományi Vándorgyűlés | június 17-19. Budapest |
| Kárpát-medencei Összegyetemi terepgyakorlat  | augusztus |
| Kőzettani és Geokémiai vándorgyűlés | szeptember |
| Geotóp napi ismeretterjesztő geotúrák <http://geotopnap.hu> | október |
| Kókay terepi napok | október |
| Földtudományos forgatag  | november  |
| NosztalGEO  | november  |
| Az ásványtani, kőzettani és geokémiai felsőoktatási műhelyek éves találkozója 2022 | november |
| ***KIEMELT PROJEKTEK– SZAKMAI TEVÉKENYSÉGEK*** |
| **Év ásványa, Év ősmaradványa Év ásványkincse** ismeretterjesztő programsorozat |
| **Projektek az EFG keretében:** ROBOMINERS, CROWDTHERMAL, REFLECT, ENGIE projekt |

|  |
| --- |
| **PROGRAMOK IDŐRENDBEN** |

**Január 18. (kedd) 15.00 óra**

online - a csatlakozáshoz szükséges linket a későbbiekben küldjük ki

NYERSANYAGFÖLDTANI SZAKOSZTÁLY

**Előadóülés**

Az MFT Nyersanyagföldtani Szakosztálya tisztelettel meghívja az érdeklődőket soron következő előadóülésére:

**Holoda Attila**: Aktuális kérdések és kétségek az energetikában

**Január 21. (péntek) 13.00 óra**

Online és jelenléti (ELTE Térképtudományi és Geoinformatikai Intézet, 1117 Budapest, Pázmány Péter sétány 1/a, 7.55 terem)

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Vezetőségi ülés**

Az online bekapcsolódási lehetőséget az ülés előtt közzétesszük platformjainkon.

————————————————————————

**Január 28–29. (péntek-szombat)**

Zoom platformon

MTA Geokémiai, Ásványtani és Kőzettani Tudományos Bizottságának Nanoásványtani Albizottsága, MFT ÁSVÁNYTAN-GEOKÉMIAI SZAKOSZTÁLY ÉS AGYAGÁSVÁNYTANI SZAKOSZTÁLY, PANNON EGYETEM

**17. Téli Ásványtudományi Iskola: nanojelenségek globális következményekkel**

A Téli Ásványtudományi Iskola a tágabb értelemben vett ásványtani szakterület kutatóinak találkozója, melyen meghívott, áttekintő jellegű előadások, és a résztvevők legújabb kutatási eredményeit bemutató rövidebb beszámolók hangzanak el.

A 2022-es szakmai műhely kiemelt (de nem kizárólagos) témája: „nanojelenségek globális következményekkel”. A természettudományos kutatásban gyakran megesik, hogy atomi vagy nanométeres skálán lejátszódó eseményeket figyelünk meg, írunk le, majd az eredményeket több nagyságrenddel nagyobb, regionális, globális, vagy akár kozmikus léptékre extra­poláljuk. Meteoritok nanométeres ásványai alapján a Naprendszer keletkezéséről, légköri aeroszol részecskék vizsgálatából a globális éghajlat változásáról, köpeny xenolitok nanozárványai alapján a lemeztektonikáról, a foszfor üledékásványokon való megkötődé­séből a vizes környezetek tápanyagforgalmáról vonunk le következtetéseket. Kérdés, hogyan lehetünk biztosak abban, hogy az eredmények a “felskálázás” után is érvényesek lesznek? Várjuk mindazok jelentkezését, akiknek a fenti témában előadható új eredményeik (vagy kételyeik) vannak.

Idén a virtuális platform külföldi előadók részvételét is lehetővé teszi. A meghívott előadók felkérése folyamatban van.

Az iskola látogatása ingyenes, de előzetes regisztrációhoz kötött, a rendezvény honlapján: <http://mposfai.hu/TAI/tai.htm>. Ugyanitt elérhető a folyamatosan frissülő program, és várjuk az előadásjavaslatokat. Szokás szerint a programba körülbelül 20 előadás fér (15-15 perc).

————————————————————————

**Február 4. (péntek)**

Algyő
ALFÖLDI TERÜLETI SZERVEZET

**NosztalGEO 2021**

***„Cseppfolyós Alföld – minden cseppje kincs”***

Hirdetjük, hogy az MFT Alföldi Területi Szervezete személyes jelenlét mellett megrendezi a NosztalGEO–t, immár kilencedik alkalommal. A területi szervezet vezetősége folyamatosan figyelemmel kíséri az egészségügyi állapotokat és döntését az aktuális helyzet ismeretében hozta meg. Korlátozások bevezetése esetén az esetleges/szükséges változásokról körlevélben fogunk értesítést küldeni.

A rendezvény szakmai tartalmáról: Az elmúlt esztendők során szinte hullámvasúton ülve fel, le- jártunk a geológiai időben és egységekben. „Fentről” eljutottunk az aljzatig, majd a legutóbbi alkalommal ismét „megfiatalodva” a negyedidőszak képződményeivel, elméleti és gyakorlati lehetőségeivel foglalkozott a szakmai nap a bemutatott előadásokon keresztül.

A kilencedik alkalommal megrendezésre kerülő rendezvény a „Cseppfolyós Alföld – minden cseppje kincs” címet kapta. A nap szakmai programja az Alföld fluidumaihoz kapcsolódik, legyen szó akár szénhidrogénekről, akár felszín alatti vizekről. A szénhidrogének kutatása és bányászata az országban és így az Alföldön is immár igen érett fázisában van, így esetükben fokozottan igaz a „minden cseppje kincs” kifejezés. Szintúgy igaz ez a felszín alatti vizekre, melyek mind a napi vízfelhasználásban, mind pedig a hő és energiatermelésben egyre jelentősebb szerepet játszanak.

A rendezvény délelőtti programja a szénhidrogénekről, a délutáni szekció pedig a felszín alatti vizekről fog szólni. A két programrészt a rendezvény emblematikussá vált programjával, vagyis a halászlé, túróscsusza ebéddel fogjuk összekötni.

A szakmai tartalom mellett továbbra is nagyon fontos célnak tartjuk a találkozás lehetőségének biztosítását a földtudomány területén együtt dolgozó kollégák számára, összehozni a "már régóta fiatal" kollégákat egymással és a "még nem olyan régóta fiatal" szaktársakkal. Nagyrészt ez az oka annak, hogy a személyes jelenlétet részesítjük előnyben a rendezvény hirdetése és megrendezése során. A Társulat által biztosított eszközökkel ugyanakkor várhatóan lehetőséget fogunk teremteni arra, hogy online módon, vagy felvételről utólag is követhető legyen a szakmai nap programja. Ennek lehetőségéről és formájáról még fogunk értesítést adni.

Kérjük és bátorítjuk az érdeklődő tagtársakat, hogy a szervezők munkájának támogatására – hasonlóan az előző évekhez – részvételi szándékuk megerősítéseként **regisztráljanak a rendezvényre** a körlevél alján található e-mail címeken (nem szeretnénk például a beérkezett regisztráció alapján alul becsülni a halászlé mennyiségét, ami bizonyára érzékenyen érintené a Tisztelt résztvevőket).

**Időpont:** 2022. február 4. (péntek), 10 óra

**Helyszín: Algyő, Faluház**, 6750, Búvár utca 5.

**Részvételi díj, regisztráció:**

Részvételi díj továbbra sincs, regisztráció viszont szükséges az alábbi elérhetőségeken:

Kiss Károly, titkár: **karolykiss2@gmail.com****;**

Szanyi János, elnök:**szanyijani.szeged@gmail.com****,** Kiss Balázs: **BaKiss@mol.hu**.

A rendezvény lebonyolításához anyagi támogatást, cégektől, magánszemélyektől, szerveze­tektől fogadunk. Az Alföldi Területi Szervezet (al)számla száma: **10200201-28610746-00000000.**

**Az előadói nap programja:**

10:00 – 10:10: **Köszöntő**

10:10 – 10:35: **Lemberkovics Viktor, Kiss Károly** (ME, AFKI), **Váry Miklós** (Olajipari Múzeum), **Kiss Balázs** (MOL Nyrt.), **Kovács Gábor** (MBFSZ): „A jó a rossz és a csúf” – szemelvények a Kárpát-medence szénhidrogén kutatásának múltjáról, jelenéről és jövőjéről

10:35 – 11:00: **Uhrinyiné Gergely Eszter** (MOL Nyrt.): Mi lesz veled kutatás? Gondolatok a gazdasági környezet változása kapcsán

11:00 – 11:20: **Kitüntetések átadása**

*11:20* – *11:40:* *Kávészünet*

11:40 – 12:05: **Tari Gábor** (ÖMV): Alpi takarók a Pannon medence alatt: mindent megkutattunk már?

12:05 – 12:30: **M.Tóth Tivadar** (SZTE): Repedezett fluidumtárolók hidrodinamikai értékelése – a kúthidraulikai és DFN modellek kapcsolt kiértékelésének lehetőségei

12:30 – 12:55: **Garami László** (MOL Nyrt.): Carbon capture and sequestration - Fókuszban a tároló értékelés

*12:55* – *14:00:* *Ebéd (halászlé, túrós csusza)*

14:00 – 14:25: **Szanyi János** (SZTE), **Nádor Annamária** (MBFSZ), **Madarász Tamás** (ME): Geotermia az elmúlt 150 év tükrében

14:25 – 14:50: **Hana ben Mahrez, Márton Patrícia, Márton Béla, Szőnyi Judit,
Sztanó Orsolya**: Pannóniai delta és folyóvízi képződmények hidrosztratigráfiai egységei az Alföldön: szeizmikus geomorfológia és lyukgeofizikai adatok a hidro­geo­lógiai modellezés szolgálatában

14:50 – 15:15: Előadó egyeztetés alatt: Geotermikus energia hasznosítás kockázatkezelésének hazai és nemzetközi lehetőségei

*15:15* – *15:25: Kávészünet*

15:25 – 15:50: **Kóbor Balázs** (SZETÁV): A szegedi geotermikus távhőrendszer – Mire lehet képes a geotermia a távhőellátásban

15:50 – 16:15: **Fedor Ferenc, Koroncz Péter, Magyar Gábor** (Geochem-Mecsekérc):Homokkőbe történő vízvisszasajtolást támogató laboratóriumi vizsgálatok

16.15 Az előadói nap vége

————————————————————————

**Február 18. (péntek) 13.00 óra**

online és jelenléti (ELTE Térképtudományi és Geoinformatikai Intézet, 1117 Budapest, Pázmány Péter sétány 1/a, 7.55 terem)

PROGEO FÖLDTUDOMÁNYI TERMÉSZETVÉDELMI SZAKOSZTÁLY

**Előadóülés: Tudományos eredmények a földtudományi természetvédelem szakterületén 2020–2021-ben - 1. rész**

————————————————————————

**Február 28. (hétfő) 14.00 óra**

MFT Titkárság

ÁSVÁNYTANI-KŐZETTANI-GEOKÉMIAI SZAKOSZTÁLY, TUDOMÁNYTÖRTÉNETI SZAKOSZTÁLY

**Ünnepi szakülés
Luigi Ferdinando Marsigli, az "ezerarcú" ember hazánkban**

**Tóth Anna**: L. F. Marsigli és a föld alatti Magyarország felfedezése

**Papp Gábor**: L. F. Marsigli Magyarországról szóló művének földtani vonatkozásai

|  |
| --- |
| **BEHARANGOZÓ** |

**Május 19–21. (csütörtök–szombat)**
Pécs, MTA PAB Székház
GEOMATEMATIKAI ÉS SZÁMÍTÁSTECHNNIKAI SZAKOSZTÁLY

### ****GeoMATES ‘22 International Congress on Geomathematics in Earth- & Environmental Sciences – Pécs****

A programot később tesszük közzé

————————————————————————

**Május 26–29. (csütörtök–vasárnap)**

Lengyelország, Szentkereszt-hegység

ŐSLÉNYTANI- RÉTEGTANI SZAKOSZTÁLY

**25. Magyar Őslénytani Vándorgyűlés 2022**

**Kedves Kollégák!**

A 2022. évi Magyar Őslénytani Vándorgyűlést Lengyelországban, a Szentkereszt-hegységben rendezzük meg 2022. május 26–29 között.A rendezvény helyszíne a Chęciny-i Geológiai Bázis lesz. A helyszínről további részletek itt: <https://www.eceg.uw.edu.pl/en/>

A magyar paleontológusok éves találkozójára szeretettel hívunk mindenkit, aki kutatási eredményeit előadás vagy poszter formájában be kívánja mutatni, és természetesen mindenkit, akit érdekel az őslénytan. A program rendhagyó módon négy napos lesz, mely a két teljes napot igénybe vevő buszos oda- és hazaút mellett egy előadási napból (péntek) és egy terepi napból (szombat) áll majd. A leutazás csoportosan, busszal történik. A kiránduláson a rendkívül változatos földtani felépítésű Szentkereszt-hegység késő prekambriumi/paleozóos, 560-250 millió év közti rétegsorát tekinthetjük meg lengyel kollégák vezetésével. Az összes tervezett megállót tartalmazó terepbejárás kb. 160 km hosszú, minden megállónál engedélyezett a fosszíliák – többek között trilobiták és graptoliták – gyűjtése, melyre idén nagy hangsúlyt fektetünk.

A buszon lévő férőhelyek száma korlátozott. A buszt a jelentkezés sorrendjében töltünk fel!

**A rendezvény teljes költsége (utazás, szállás és teljes ellátás, terepi program) várhatóan 75.000,-Ft körül lesz.** Ezt az összeget érdemben csökkenthetjük, ha sikeresen pályázunk a Nemzeti Kulturális Alapnál. Az NKA évek óta támogatja a vándorgyűlést.. **A teljes részvételi költséget mindenkinek egyénileg, előre kell utalni a lengyel fél részére, melynek pontos összegéről és határidejéről külön értesítést küldünk a jövő év elején.**

Az előadások hosszát idén is a résztvevők száma határozza meg: 15-20 perc áll majd az előadók rendelkezésre. Az idén is folytatnánk a *szóbeli poszterbemutatás* korábban elindított hagyományát, melynél kérjük a poszter szerzőjét, hogy 2-5 percben, a posztere mellett állva szóban is mutassa be munkáját.

Amennyiben bármilyen kérdése van a rendezvénnyel kapcsolatban, kérjük, forduljon a szakosztály titkárához (Szives Ottília, sziveso@nhmus.hu, telefon: 06208080958).

Minden őslénytan iránt érdeklődőt szeretettel várunk!

————————————————————————

**Június 17–19. (péntek–vasárnap)**

Budapest

|  |  |  |
| --- | --- | --- |
| MFT új logo | **FÖLDTANI ÉS GEOFIZIKAI VÁNDORGYŰLÉS**A JÖVŐ ÖSVÉNYEIN2022. június 17–19. (péntek–vasárnap)Budapest |  |

**1. körlevél**

**A VÁNDORGYŰLÉS CÉLJA**

A 2022. évben Budapestre tervezett Földtani és Geofizikai Vándorgyűlés fókuszába két kérdéskört állítottunk; ezeket igyekszik összekapcsolni a konferencia mottója is:
„A JÖVŐ ÖSVÉNYEIN”.

*Fókuszban a rezervoárok*

Az első, alapvetően szakmai kérdés a fluidum rezervoárok komplex kérdéskörét célozza meg olyan társadalmilag rendkívül időszerű problémák megvitatásán keresztül, mint az ivóvíz ellátás, az energiabiztonság (geotermia, felszín alatti hőtárolás), a hulladék elhelyezés, az ásványi nyersanyagok kutatása (kritikus elemek, in situ leaching bányászat), a klímavédelem (CO2 elhelyezés) stb.

Mindezen célok érdekében egyetlen plenáris előadást tervezünk olyan meghívott külföldi előadóval, aki a rezervoár kutatás geológiai és geofizikai aspektusait is kiválóan ismeri és alkalmazza. Nem tervezünk párhuzamos szekciókat, hiszen a konferencia célja éppen a geológiai és geofizikai megközelítés komplementer jellegének minél szélesebb körű bemutatása lesz. A szakmai szekciókat a beérkező előadások száma és témája alapján fogjuk kialakítani.

*Fókuszban a szakember utánpótlás*

A másik megvitatandó terület a földtudományi ismeretek minél szélesebb körű társadalmi megismertetésének lehetősége, s ehhez kapcsolódóan a szakember utánpótlás kérdése.

*A szakmai utánpótlás programjai*

A szakmai utánpótlás modul számos részprogramot tartalmaz.

*Továbbképzés*

Ifjú földtudományi szakemberek számára a konferencia nulladik napján két témában rendezünk továbbképzést, majd a fő figyelem a még fiatalabb generáció felé fordul.

*Pályázat középiskolásoknak*

Pályázatot írunk ki középiskolás diákok számára „Miért leszek földtudós” címmel. Erre olyan írásokat várunk, melyekben a pályázó fiatalok valamely aktuális, lakóhelyükhöz kötődő földtudományi problémát mutatnak be a lehetséges megoldási javaslataikkal együtt.

*Pályázat középiskolai tanároknak*

Tükör pályázatként középiskolai biológia, fizika, földrajz, kémia tanárok számára „Hogy nevelek földtudóst”címmel indul pályázat. A legjobb pályázókat természetesen díjazzuk, s anyagaikat bemutathatják a konferencián is.

*Kerekasztal beszélgetés*

Az első előadói nap végén meghívott előadókkal rendezendő kerekasztal beszélgetés témája szintén a földtudományok középiskolai oktatásának helyzete, és az egyetemi beiskolázás lesz.

*Ismeretterjesztő terepi programok*

A diákoknak és tanáraiknak a második napon ismeretterjesztő kirándulást szervezünk a Budai hegységben, összekapcsolva geológiai és geofizikai gyűjtemények megtekintésével.

**A Vándorgyűlés célja, hogy minél több szakemberhez eljusson a rendezvényen elhangzó szakmai tartalom, ezért a jelenléti megrendezés mellett kifejezett hangsúlyt fektetünk a rendezvény online közvetítésére.**

**FELKÉRENDŐ VÉDNÖKÖK:**

**Dr. Fancsik Tamás,** a Magyar Bányászati és Földtani Szolgálat elnöke

**Dr. Kereki Ferenc**, a Radiokatív Hulladékokat Kezelő Kft ügyvezető igazgatója

**Homonnay Ádám**, MOL igazgató

**Füri András,** a Duna–Ipoly Nemzeti Park Igazgatóságának igazgatója

**A RENDEZVÉNY SZERVEZŐBIZOTTSÁGA**

**MFT részéről:** M. Tóth Tivadar elnök, tagok: Babinszki Edit, Hartai Éva, Geiger János, Krivánné Horváth Ágnes
**MGE részéről:** Kovács Attila Csaba elnök, Bereczky László, Petró Erzsébet, Timár Gábor,

**TERVEZETT PROGRAM**

**Június 17. (péntek)**

Regisztráció: 8.15-10.00 óra között

10.00. Megnyitó, köszöntések

10.15. Meghívott előadó: **Dr.** **Tari Gábor (OMW)**

**10.40. Fancsik Tamás**/ az új szervezet bemutatása, ill. üdvözlet

11.00–12.00. 15 perces szekció előadások

*12.00 -14.00. (poszter szekció I) Ebéd*

14.00–17.30. 15 perces szekció előadások, *kávészünetekkel*

17.30–18.30. kerekasztal beszélgetés oktatásról, tehetséggondozásról, szakember utánpótlásról a földtan területén *(publikus program)*

*18.30 – 21.00. konferencia vacsora*

**Június 18. (szombat) nyertes pályázat, illetve szekció előadások**

9.00–9.20.A „Miért leszek földtudós?”középiskolai pályázaton nyertes diák előadása

9.20–9.40. A „Hogyan nevelek földtudóst?” c. pályázat nyertes tanárának előadása

9.40–12.30. 15 perces szekció előadások, *kávészünetekkel*

*12.30–14.00 (poszter szekció II) Ebéd*

14.00–15.30: 15 perces szekció előadások, *kávészünetekkel*

16.30–17.10: két ismeretterjesztő előadás *(publikus program)*

**A SZEKCIÓ ELŐADÁSOKAT AZ ALÁBBI TÉMÁKBAN VÁRJUK**

**Geotermia**

**Ivóvíz**

**Szénhidrogén kutatás**

**Hulladék elhelyezés**

**Mérnökgeológia/mérnökgeofizika**

**Egyéb**

**Június 19 (vasárnap). Terepbejárás autóbusszal**

A dorogi- és a zsámbéki-medence geológiai és geofizikai komplex kutatásának eredményei.

Útvonal: Budapest, Dorog, Csolnok, Zsámbék, Budapest

**TOVÁBBKÉPZÉS FIATAL SZAKEMBEREKNEK – Rezervoárok és 3D modellezés**

**Június 16. (csütörtök) 14.00-17.00 óra**

A kurzusra a jelentkezés a Vándorgyűléstől független. A vándorgyűlésen résztvevők kedvezményt kapnak.

Jelentkezési határidő: 2022. június 2.

**PUBLIKUS PROGRAMOK, ÉRDEKLŐDŐ TANÁROK, DIÁKOK SZÁMÁRA**

**Június 17. (péntek)**

17.30-18.30. kerekasztal beszélgetés oktatásról, tehetséggondozásról, szakember utánpótlásról a földtan területén

**Június 18. (szombat)**

9.00-9.20.A „Miért leszek földtudós?”középiskolai pályázaton nyertes diák előadása

9.20-9.40. A „Hogyan nevelek földtudóst?” c. pályázat nyertes tanárának előadása

10.00-11.00. Tárlatvezetés az MBFSZ gyűjteményében: geofizika a kezdetektől napjainkig, a műszerpark megtekintése, szakvezetéssel

11.30-16.00. Vezetett geológiai-geofizikai kirándulás a Budai-hegységben. Limitált létszámmal, max. 25 fő

16.30-17.10: Egy-egy ismeretterjesztő előadás a rezervoár témában, illetve a Duna-Ipoly Nemzeti Park területéről

Jelentkezési határidő a kiegészítő programokra: 2022. június 2.

**HATÁRIDŐK**

**Korai regisztráció**: 2022. február 19.

**Normál regisztráció:** 2022. május 15.

**Késői regisztráció**: 2022. június 10.

**Előadások és poszterek bejelentése**: 2022. április 18-ig. (Poszter: álló A0)

**Abstractok leadása:**  2022. április 18.

**Visszajelzés a bejelentett előadások és poszterek elfogadásáról:** 2022. május 2.

**Az online részvétel regisztrációs határideje: 2022. június 09.**

**REGISZTRÁCIÓ**

***Regisztrálni január 5-től a*** [*https:foldtan.hu*](http://www.foldtan.hu) ***honlapon on-line lehet.***

**online**

**jelenléti**

**A Vándorgyűlés részvételi díja január végére alakul ki, a beadott pályázati támogatások függvényében.**

**SZOLGÁLTATÁSOK**

**A plenáris és szekciónap** részvételi díja: az előadásokon való részvételt, a kávészüneteket, a két ebédet, a konferenciacsomagot és a konferencia kiadványt elektronikus formátumban tartalmazza, de **NEM tartalmazza** a június 17-i fogadást.

A fogadáson való részvételt, az on-line felületen be kell jelenteni.

**A kirándulás** részvételi díja a buszbérlést, a hideg ebédet, a nyomtatott kirándulásvezetőt foglalja magába.

**SZÁMLÁZÁS – FIZETÉSI / LEMONDÁSI FELTÉTELEK**

Az on-line jelentkezési ívet kitöltők számára díjbekérőt küldünk elektronikusan, amelyen külön tüntetjük fel a konferencia részvételi díját és az étkezések költségét.

A díjbekérő kiegyenlítése után állítjuk ki az előleg- és végszámlát egyben, amelyet postán megküldünk, illetve a konferencián átadunk.

**A konferencia részvétel június 02. utáni lemondása esetén az előzetesen befizetett részvételi díjat nem áll módunkban visszafizetni!**

**SZÁLLÁS INFORMÁCIÓK**

A regisztrációs díjak nem tartalmazzák a szállás költségét.

**A szállást egyénileg kell lefoglalni, a későbbiekben kiajánlott szálláshelyeken!**

**A VÁNDORGYŰLÉS KIADVÁNYAI**

***Konferencia kötet ISBN számmal***

Az előadások vagy poszter előadások kivonatát 2022. április 25-ig kell megküldeni, az mft@mft.t-online.hu, valamint a piros.olga@mbfsz.gov.hu címre

A kivonat terjedelme max. 3 oldal színes ábrákkal, táblázatokkal együtt

***Kirándulásvezető (nyomtatott, ISBN számmal)***

A konferenciához kapcsolódó terepi bejárások kirándulásvezetőjét mindazok meg­kapják, akik a kiránduláson részt vesznek.

**SZAKMAI INFORMÁCIÓK**

Babinszki Edit: +36302876586, babinszki.edit@mbfsz.gov.hu

**TECHNIKAI INFORMÁCIÓK**

Petró Erzsébet: tel: 201 9815, postmaster@mageof.t-online.hu

Krivánné Horváth Ágnes: tel: +36204948449, +0612019129, mft@mft.t-online.hu

————————————————————————

**Augusztus 29. – szeptember 2.**

**Hotel Hélia Budapest**

**11th International Congress on the Jurassic System**

Részletek: <https://jurassic2022.hu/>

————————————————————————

**Szeptember 15–17. (csütörtök–szombat)**

### ****Kőzettani és Geokémiai Vándorgyűlés****

A részletes program később lesz elérhető.

————————————————————————

**November 10. (csütörtök)**

Pécs, PAB Székház, Pécs, Jurisics M. u. 44. nagy előadó

MFT DÉL-DUNÁNTÚLI TERÜLETI SZERVEZET, MTA PÉCSI AKADÉMIAI BIZOTTSÁG X. SZ. FÖLD- ÉS KÖRNYEZETTUDOMÁNYOK SZAKBIZOTTSÁG FÖLDTANI ÉS BÁNYÁSZATI MUNKABIZOTTSÁGA, MAGYAR GEOFIZIKUSOK EGYESÜLETE, RADIOAKTÍV HULLADÉKOKAT KEZELŐ KFT, MECSEKÉRC KÖRNYEZETVÉDELMI ZRT.

### ****A Bodai Agyagkő Formáció (BAF) kutatásának legújabb eredményei********szakmai előadói nap****

Témája: A nyugat-mecseki karsztterület fejlődéstörténetének, vertikális mozgásainak vizsgálata, a BAF legújabb kutatófúrásainak (BAF-3, -3A, BAF-4) és az ezekhez kapcsolódó helyszíni, laboratóriumi mérések, vizsgálatok, dokumentációk, értékelések eredményeinek bemutatása

|  |
| --- |
| **EGYÉB PROGRAMOK** |

**XVII. KÁRPÁT-MEDENCEI KÖRNYEZETTUDOMÁNYI KONFERENCIA**

2022. április 6–9., **Kolozsvár**

**Helyszín**: Sapientia Erdélyi Magyar Tudományegyetem, Kolozsvári Kar (Kolozsvár, Tordai út 4.)

A konferencia szervezőbizottsága reméli, hogy az éppen aktuális járványügyi helyzet (és rendelkezések) lehetővé teszik a konferencia megtartását *személyes részvétellel*. Amennyiben ez nem lesz lehetséges, a tervezett időpont előtt egy hónappal értesítjük a résztvevőket az *online* konferencia megrendezési módjáról.

**Részletes információ** a Konferencia honlapján: [www.kmktk2022.kv.sapientia.ro](http://www.kmktk2022.kv.sapientia.ro/)

|  |
| --- |
| **HÍREK** |

**Dr. Dömsödi János a talajtani kutatás, oktatás és gyakorlati alkalmazás 2021. évi díjazottja**

A Magyar Tudományos Akadémia Agrártudományok Osztálya, a Magyar Agrár és Élettudományi Egyetem és a Magyar Talajtani Társaság 2020. évben ***Stefanovits Pál Emlékdíjat alapított és hirdetett meg****.* Az évente odaítélhető Emlékdíjat – a szakterület legrangosabb kitüntetését – olyan szakember kaphatja, aki a "talajtan kutatása, oktatása és gyakorlati alkalmazása területén, hosszú időn át elmélyült, magas színvonalú munkát végzett". Az alapítók vezetőiből álló kuratórium, a 2021. évi Emlékdíjat egyhangúlag Dr. Dömsödi Jánosnak ítélte oda. A díjátadó ünnepségre 2021. december 8.-án került sor a Magyar Tudományos Akadémián.

Szívből gratulálunk!

|  |
| --- |
| **H2020 PROJEKTJEINK LEGÚJABB HÍREI** |

**ROBOMINERS projekt**

– Locomotion and navigation in harsh environments című, november 4-én tartott webináriumának felvételét itt lehet megtekinteni: <https://www.youtube.com/watch?v=mh0nRysA744>

– A projekt hatodik konzorciumi meetingje november 15-17-én zajlott, Leobenben. Az résztvevők az első napon a különböző munkacsomagok eredményeit és kapcsolódási pontjait tekintették át. A második napon a szlovéniai Mežica bányában tettek látogatást, amely a készülő robot prototípus potenciális tesztelő helye. A harmadik napon a projekt tanácsadó testületével tartottak munkaértekezletet.

– A program legújabb hírlevelét itt lehet elérni: <https://bit.ly/3Bi147X>

– A projekt legfrissebb [híreit itt olvashatják.](https://robominers.eu/news/)

————————————————————————

**REFLECT projekt**

– Megjelent a projekt új tájékoztató füzete az eddigi eredményekről: <https://www.reflect-h2020.eu/wp-content/uploads/2021/11/reflect_brochure2_interactive.pdf>

– Efficiency in geothermal operations and virtual visit to Insheim c. webinár itt nézhető vissza: <https://bit.ly/2YAFheu>

– A REFLECT projekt egyik mérföldköve a porousMedia4Foam szoftvercsomag kifejlesztése, amelyben a folyadékáramlás modellezésénél figyelembe vették a geokémiai kölcsönhatásokat is: <https://www.reflect-h2020.eu/2021/11/25/porousmedia4foam-a-software-package-to-investigate-hydro-geochemical-interactions-with-a-focus-on-geothermal/>

– A REFLECT projekt során elkészül az Európai Geotermikus Fluidum Atlasz, melynek béta változata 2022 januárjában lesz elérhető. bővebben: <https://www.reflect-h2020.eu/2021/07/14/the-european-geothermal-fluid-atlas-campaign/>

**–**  A projekt következő hírlevele a jövő év elején jelenik meg.

– A projekt legfrissebb híreit [itt olvashatják](https://www.reflect-h2020.eu/news/).

————————————————————————

**CROWDTHERMAL projekt**

– a projekt tájékoztatóit az új magyar, izlandi és spanyol esettanulmányokról itt lehet megtekinteni: <https://www.crowdthermalproject.eu/factsheets/>

– GeothermalTalks interjúsorozat azt járja körül, hogy hogyan lehet tiszta energiát biztosítani a geotermikus technológiák felhasználásával minden európai polgár számára. <https://www.crowdthermalproject.eu/2021/12/01/geothermaltalks/>

– CROWDTHERMAL szeptemberi sajtótájékoztatója: <https://www.crowdthermalproject.eu/2021/09/06/xeqw-xyxxi5-muknep/>

– A projekt **legfrissebb híreit** [itt olvashatják.](https://www.crowdthermalproject.eu/news/)

————————————————————————

**ENGIE projekt**

– November 24-én nyitotta meg a 'Geoscience methodology course for science teachers' című, tanároknak szóló, online elérhető oktatási platformot. A kurzus célja, hogy ötleteket adjon, illetve segítse a természettudományokat tanító középiskolai tanárokat abban, hogy a földtudományi jelenségeket érdekes, figyelemfelkeltő módon tanítsák. A kurzust Európa 21 országában hirdették meg, angol nyelven, és a tananyagok regisztráció után szabadon használhatók. Regisztrálni a következő címen lehet: <https://learn.engieproject.eu/>

– Az Európai Unió által támogatott projekt **fotópályázatának** címe: **#ENGIE4Geodiversity**. A versenyben 13-18 éves diákok vehetnek részt. A pályaművek beküldési határideje 2022. április 15, az első három helyezett értékes díjban részesül. További részletek a következő címen találhatók: [https://www.engieproject.eu/2021/09/21/engie4geodiversity-photo-contest/.](https://www.engieproject.eu/2021/09/21/engie4geodiversity-photo-contest/)

– Megjelent az ENGIE online magazinja, amelyre [itt lehet feliratkozni.](https://magazine.engieproject.eu/)

– A projekt legfrissebb [híreit itt olvashatják.](https://www.engieproject.eu/news/)

M**agyarhoni Földtani Társulat Hírlevelét szerkesztette:
Krivánné Horváth Ágnes**

**A megjelentetni kívánt anyagokat kérjük e-mailen, word formátumban küldjék el az alábbi címre:**

**mft@mft.t-online.hu**

**A küldött anyagokat minden esetben visszaigazoljuk, az igazolás elmaradása esetén kérjük, szíveskedjék a kapcsolatot más módon is felvenni!**

**Magyarhoni Földtani Társulat**

**H-1015 Budapest, Csalogány u. 12. 1. em. 1.**

**H-1255 Budapest, Pf. 61.**

**Tel/Fax: 201-9129, Mobil: 06 20 4948 449**

**e-mail:** **mft@mft.t-online.hu**

**Félfogadás: hétfő, szerda 8.00–17.30, péntek 8.00–13.30, az ettől eltérő időpontú érkezést kérjük, előre jelezzék!**